ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ

(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ - ԸՆԿԵՐՈՒԹՅՈՒՆՆԵՐԻ ԸՆՏՐՈՒԹՅՈՒՆ)

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ

«ԱԶԳԱՅԻՆ ՎԻՃԱԿԱԳՐԱԿԱՆ ՀԱՄԱԿԱՐԳԻ ԱՄՐԱՊՆԴՄԱՆ ՀԱՄԱՐ ԱԶԳԱՅԻՆ ՌԱԶՄԱՎԱՐԱԿԱՆ ԾՐԱԳՐԻ ԻՐԱԿԱՆԱՑՈՒՄ» ԴՐԱՄԱՇՆՈՐՀԱՅԻՆ ԾՐԱԳԻՐ

Դրամաշնորհ թիվ TF 0A4543

Առաջադրանքի անվանումը. ԱՐՄՍՏԱՏ-ի էլեկտրոնային տվյալների հավաքման, մշակման և պահպանման վեբ-հարթակի ներդրում

Հղում թիվ (ըստ Գնումների պլանի): NSPS-CS-1-2-2

Հայաստանի Հանրապետությունը ստացել է ֆինանսավորում Վերակառուցման և զարգացման միջազգային բանկի կողմից «Ազգային վիճակագրական համակարգի ամրապնդման համար ազգային ռազմավարական ծրագրի իրականացում» դրամաշնորհային ծրագրի համար (Դրամաշնորհ թիվ TF 0A4543) և նպատակ ունի միջոցների մի մասն օգտագործել խորհրդատվական ծառայությունների համար:

Հայաստանի Հանրապետության վիճակագրական կոմիտեն (այսուհետ՝ ԱՐՄՍՏԱՏ) այն առաջատար կառույցն է, որը պատասխանատու է Հայաստանում պաշտոնական վիճակագրական տվյալների համար: Կառույցն ունի տվյալների՝ ժամանակին հավաքման, մշակման և տարածման գործում կարևոր դերակատարում, և այս գործընթացն ավտոմատացնելու նպատակով անհրաժեշտ է ստեղծել ԱՐՄՍՏԱՏ-ի տվյալների առցանց ներկայացման, ամբողջական պահպանման և մշակման համակարգ (այսուհետ ՝ Համակարգ):

Համակարգի միջոցով հնարավոր կլինի.

* Ստանդարտացնել ղիճակագրական տվյալների կառուցվածքը,
* Կառուցել բոլոր վիճակագրական փաստաթղթերի ձևերը (վիճակագրական հաշվետվություններ, հետազոտությունների հարցաթերթեր և այլն) (այսուհետ՝ Հաշվետվություններ) մեկ էլեկտրոնային վեբ հարթակում,
* Հավաքել տվյալներ Ռեսպոնդենտների և Ռեսպոնդենտների գործունեության մասին,
* Մշակել և պահպանել հավաքված տվյալները,
* Ավտոմատացնել ԱՐՄՍՏԱՏ-ի բիզնես գործընթացները:

Արդյունքում, Համակարգի ներդրնումը հնարավորություն կտա թվայնացնել Ռեսպոնդենտների և Ռեսպոնդենտների գործունեության մասին տվյալների հավաքման, մշակման, պահպանման, վերլուծության, վիզուալիզացիայի, տարածման ամբողջ ցիկլը։ Այս գործընթացների թվայնացումն ավելի արդյունավետ և թափանցիկ կդարձնի ԱՐՄՍՏԱՏ-ի աշխատանքը, կմիավորի կազմակերպության բոլոր բիզնես գործընթացները մեկ ինֆորմացիոն դաշտում, կբարձրացնի հավաքվող տվյալների ճշգտությունը և Ռեսպոնդենտների հարաբերություններըն ԱՐՄՍՏԱՏ-ի հետ կդարձնի ավելի արդյունավետ և հարմար:

Ներկայում հավաքվող տվյալները, ինչպես թղթային, այնպես էլ՝ MS Excel ձևաչափով, չունեն տվյալների միասնական կառուցվածք, ինչը տարատեսակ տվյալների համադրությունը, համակցումը դարձնում է բարդ, որոշ դեպքերում՝ անհնար։ Համակարգի ներդրնումը պետք է հնարավոր դարձնի վիճակագրական տվյալների կառուցվածքի ստանդարտի ներդրնումը, որի հենքի վրա, պետք է կատարվի տվյալների հավաքումը բոլոր ռեսպոնդետներից:

Անհրաժեշտ է կառուցել Համակարգ, որը հիմնված կլինի ապագային միտված տեխնոլոգիաների և ճարտարապետության վրա և մշակված կլինի մոդուլյար ճարտարապետության սկզբունքների հիման վրա, որը կլինի ժամանակակից կիբերանվտանգության պահանջներին համահունչ:

Համակարգը պետք է հասանելի լինի օգտագործողներին՝ բոլոր տեսակի սարքավորումների վեբ բրաուզերների միջոցով:

Տվյալների հավաքումն իրականացվելու է մոտավորապես 50,000 ռեսպոնդենտների կողմից՝ ՀՀ ամբողջ տարածքից։ Ռեսպոնդենտները հաշվետվությունները ներկայացնելու են ամսական, եռամսյակային, կիսամյակային, տարեկան և այլ հաճախականություններով՝ տարեկան կտրվածքով մոտավորապես 1,5 մլն։ Ենթադրվում է, որ միջնաժամկետ հեռանկարում (3-7 տարի) հավաքվող հաշվետվությունների թիվը կհասնի մինչև 2 մլն։ Փորձը ցույց է տալիս, որ Ռեսպոնդենտների մեծամասնությունը հաշվետվությունները ներկայացնում է սահմանված ժամկետի վերջին մի քանի օրվա ընթացքում։ Նախագծվող Համակարգը պետք է կարողանա սպասարկել մեծ թվով Ռեսպոնդենտների միաժամանակյա անխափան աշխատանքը և հոսքը:

Խորհրդատվական ծառայությունների իրականացման ժամանակահատվածը 10-12 ամիս է:

Հայաստանի Հանրապետության վիճակագրական կոմիտեն այժմ հրավիրում է համապատասխանող խորհրդատվական ընկերություններին (Խորհրդատուներ) արտահայտելու իրենց հետաքրքրությունը Ծառայությունների մատուցման վերաբերյալ: Հետաքրքրված Խորհրդատուները պետք է տրամադրեն տեղեկություններ, որոնք կհաստատեն, որ նրանք ունեն Ծառայություններն իրականացնելու համար պահանջվող որակավորումները և համապատասխան փորձառությունը:

Կարճ ցուցակի չափանիշներն են.

Պահանջվում է, որ Խորհրդատվական ընկերությունն ունենա.

* Առնվազն 5 տարվա փորձ առցանց էլեկտրոնային կառավարման պետական (E-government) համակարգերի մշակման ոլորտում,
* Առնվազն 2 հաջողությամբ իրականացված ծրագրային ապահովման մշակման ծրագիր 2015-2020 թթ. ընթացքում, որոնցից առնվազն մեկը պետք է ներառի ֆինանսական և/կամ վիճակագրական տեղեկատվական համակարգի մշակում: Խորհրդատուն պետք է տրամադրի վերոնշյալ պահանջները բավարարող պայմանագրերի ցանկը՝ նշելով Պատվիրատուին, պայմանագրի արժեքը և մշակված տեղեկատվական համակարգի կարճ նկարագիրը:
* ISO սերտիֆիկատները. ISO 9001 Որակի կառավարման համակարգ և ISO 27001 Տեղեկատվական անվտանգության կառավարման համակարգ:

Հետաքրքրված խորհրդատուները պետք է ուշադրություն դարձնեն Համաշխարհային Բանկի «ՎԶՄԲ փոխառությունների և ՄԶԱ վարկերի և դրամաշնորհների շրջանակներում Համաշխարհային Բանկի Փոխառուների կողմից Խորհրդատուների ընտրություն և աշխատանքի ընդունում» ուղեցույցների (2011թ. հունվար, վերանայված 2014թ. հուլիս) (Խորհրդատուների ուղեցույցներ) 1.9. պարբերությանը, որտեղ շարադրված է Համաշխարհային Բանկի քաղաքականությունը շահերի բախման վերաբերյալ:

Խորհրդատուն կընտրվի Խորհրդատուի ուղեցույցների շրջանակում սահմանված «Որակի և գնի հիման վրա կատարված ընտրության» (QCBS) մեթոդի համաձայն:

Խորհրդատուները կարող են միավորվել այլ ընկերությունների հետ՝ իրենց որակավորումը բարելավելու համար, սակայն պետք է հստակ նշեն՝ արդյոք այդ միավորումը համատեղ ձեռնարկության տեսքով է և/ կամ ենթախորհրդատվության:

Հավելյալ տեղեկատվություն կարելի է ստանալ ստորև նշված հասցեով աշխատանքային ժամերին՝ 09:00-18:00 ընկած ժամանակահատվածում:

Հետաքրքրվածության հայտերը պետք է ներկայացնել գրավոր ձևով ստորև նշված հասցեով (անձամբ, փոստով, ֆաքսով կամ էլ-փոստով) մինչև 2021թ. ապրիլի 13-ը, ժամը 18:00  (տեղական ժամանակով):

Պրն. Գագիկ Գևորգյան

*«Ազգային վիճակագրական համակարգի ամրապնդման համար ազգային ռազմավարական ծրագրի իրականացում» ծրագրի տնօրեն*

*Հայաստանի Հանրապետության վիճակագրական կոմիտեի նախագահի տեղակալ*

*Հայաստանի Հանրապետության վիճակագրության պետական խորոհրդի անդամ*

Հայաստանի Հանրապետության վիճակագրական կոմիտե

Հասցե` Կառավարական տուն 3, ք. Երևան, 0010, Հայաստանի Հանրապետություն

Հեռ` + (374) 11 526391

Էլ-փոստ՝ [nsps@armstat.am](mailto:nsps@armstat.am)